Ուրվագծային նկար

Ուրվագծային նկար, գեղարվեստական հնարանք, որն օգտագործվում է արվեստի ոլորտում և որի օգնությամբ նկարիչը ստեղծում է օբյեկտի ուրվագիծը՝ օգտագործելով գծեր։ Ուրվագծային նկարի կիրառման նպատակն է ընդգծել զանգվածը ոչ թե փոքրիկ դետալները։ Քանի որ ուրվագիծը կարող է տալ եռաչափ հեռապատկեր, գծերի երկարությունը, լայնությունը, նաև հաստությունը և խորությունը կարևոր են․ ոչ բոլոր ուրվագծերը գոյություն ունեն պատկերված օբյեկտի սահմանների երկայնքով։ Այս գեղարվեստական հնարանքը ներկայացված է տարբեր տեխնիկաներում և գործարկվում է գեղարվեստական հմտությունների ուսուցման և զարգացման պրոցեսում։


== Նշանակալիություն ==
Ուրվագծային նկարը արվեստի բնագավառում կարևոր պատկերման տեխնիկա է․ դա ամուր հիմք է ցանկացած գրաֆիկական կամ նկարչական աշխատանքի համար, այն գծերի տարատեսակության շնորհիվ կարող է պոտենցիալ փոխել նկարչական օբյեկտի ձևը։ Որվագծային նկարի նպատակն է պատկերել կյանքում նկատվող ինչ որ պահ կամ գործողություն, կամ լինել օբյեկտի բնորոշ գծերը արտահայտելու միջոց։ Հնարանքը լայն ճանաչում է ստացել նկարչական դպրոցների, ինստիտուտների և քոլեջների շրջանում որպես  արդյունավետ ուսումնական ձեռնարկ և դիսցիպլինա սկսնակ նկարիչների համար։ Տաղանդավոր վարպետի ձեռքերում գծերը, որոնք ուրվագիծն է փոխանցում, կարող են անհավանական տեսողական հաճույք պատճառել, ինչպես Պիկասոյի աղավնին, որը համընդհանուր ճանաչում է ստացել։


== Կատարման տեխնիկա ==
Գոյություն ունի ուրվագծային նկարի մի քանի տեխնիկա։ Չընդհատվող գծի պատկերը առանձնանում է նրանով, որ նկարիչը նայում է օբյեկտին և թղթին միաժամանակ՝ նկարչական գործիքը սահուն տեղափոխելով թղթի վրայով և ստեղծելով չընդհատվող ստվերանկար։ Կուրորեն ուրվագծային նկարի դեպքում նկարիչը վերապրում է բազմամյա փորձը, որը հիմնվում է մեծ մասամբ զգացողությունների, ոչ թե ընկալման վրա․ այստեղ կարևոր է բնազդով առաջնորդվելը։ Կուրորեն ուրվագծային նկար ստեղծելիս նկարիչը նայում է թղթին կամ կտավին, որի վրա աշխատում է։ Մյուս տեխնիկան, որը նման է չընդհատվող ուրվագծային նկարին, գծային նկարն է, որը ուրվանկարի պես բաժանում է օբյեկտը և նրա զբաղեցրած տարածությունը հասարակ գծերով, որոնք կրկնում են օբյեկտի ձևը։ Չնայած տարբերություններին, բոլոր երեք տեսակներն էլ հիմնված են դիրքերի, ժեստերի, միմիկաների, շարժումների և հիմնական ձևերի արագ ուրվանկարման վրա։ Բայց գծային նկարը ցույց է տալիս օբյեկտի միայն պայմանական սահմանները, այն դեպքում, երբ ուրվագծայինը կարող է փոխանցել գծերի տարբերությունը ձևի, ծավալի, զանգվածի, տարածության և հեռավորության միջոցով։


== Գծերի բնույթ ==
Գծերի բնույթի փոփոխության ճանապարհով նկարիչը կարող է պատկերել օբյեկտի շատ առանձնահատկություններ, որոնք վերաբերում են ձևին կամ տարածությանը։ Օրինակ՝ գիծը կարող է լինել ավելի ուժեղ կամ թույլ։ Այսպիսով նկարիչը օգտագործում է այնպիսի հնարանք, ինչպիսին է հակադրությունը, որպեսզի ցույց տա նկարի և օբյեկտների մինջև հեռավորությունը։ Ուրվագծի մուգ գիծը օգնում է պատկերել օբյեկտը շատ քիչ կամ ընդհանրապես բացակայող լույսի աղբյուրով։ Իսկ չընդհատվող գծերը, որոնք կիրառվում են առարկայի հիմնական ուրվագծի ներսում, ընդունակ են ավելացնել շեշտադրություն կամ ստեղծել ստվեր՝ կապված կիրառվող գծերի հակադրության հետ։


== Պրակտիկա ==
Ուրվագծերի կուրորեն նկարման անհրաժեշտությունը կայանում է նրանում, որ ստիպում է նկարչի աչքին շարժվել հենց առարկայի ուրվագծով, նման այն բանին, ինչպես մատիտը շարժվում է թղթի վրայով։ Ի սկզբանե նկարի նման տեսակը կարող է թվալ դժվար և դանդաղ, բայց պրակտիկան ցույց է տալիս, որ դա արդյունավետ միջոց է այնպիսի հմտությունների մարզումների համար, ինչպիսիք են օբյեկտի հիմնական գծերի որոշումը և կառուցվածքը, նրա ձևը և հուզական ծանրաբեռնվածության փոխանցումը, որը նա կարող է տանել։ Ուրվագծային նկարի տեխնիկայի զարգացման արդյունքում հմտությունները կարող են հմտորեն օգտագործվել արագ և հաջող նկարչության համար։


== Ծանոթագրություններ ==